**Անժե կամուրջ** կամ Բաս Շանի կամուրջ (ֆր.՝ Pont de la Basse-Chaîne), Մեն գետի վրայով Անժե քաղաք մտնող կամուրջ, որը քանդվել է 1850 թվականի ապրիլի 16-ին ֆրանսիական զինվորների քայլելիս առաջացած ռեզոնանսի պատճառով։ Նախագծել են Ջոզեֆ Չալին և Բորդիլիոնը։ Կառուցվել է 1836-1839 թվականներին։

Կամուրջն ունեցել է 102 մետր երկարություն, երկու ճոպան։ Կրող կամուրջը 7,2 մետր լայնություն է ունեցել։ Հենարանները թուջե 5.47 բարձրությամբ սյուներ են եղել։

Կամրջի քանդվելը
---------------

Կամրջի կործանումը
Այդ տարածքում տեղակայված գնդի բանակայինները հաճախ են օգտագործել կամուրջը։Կամրջի կործանման օրը երկու գումարտակ անցել են կամրջով, երրորդի անցնելու ժամանակ ամպրոպ է սկսվել, ուժեղ քամուց կամուրջն սկսել է ճոճվել։ Զինվորների քայլից կամուրջն էլ ավելի է ճոճվել։ Նրանց քայլելը ռեզոնանս է առաջացրել և ճոճքը մեծացել է։ Աղետի պահին կամրջի վրա 483 զինվոր է եղել և չորս քաղաքացիական։ Ողջ մնացացների տեղեկությամբ կամուրջն անցնելուց հազիվ են քայլել, և քիչ է մնացել ընկնեին ջուրը։ Զինվորներին հրամայել են «ջարդել քայլը», բայց արդեն ճոճքը կասեցնել հնարավոր չի եղել։ Աջ ափից բարձրացող ճոպանը կտրվել է գետնի տակ, 3-4 մետր խորության տակ։ Քիչ անց կտրվել է հարևան ճոպանը, որի պատճառով կամրջի աջափնյա մասը փլուզվել է, և կամրջի թեքվելու պատճառով զինվորների մի մասը ընկել է ջուրը։ Ջուրը ընկածների մեծ մասին փրկել են դեռ կամուրջով չանցած նրանց ընկերները և Անժեի քաղաքացիները։ Ընդհանուր առմամբ զոհվել է 226 զինվոր։ Ողբերգությանը նպաստել են քամոտ եղանակի և զինվորների քայլից առաջացած դինամիկ բեռը, և հիմնական ճոպանների կոռոզիան։ Պարզվել է, որ կամրջի խարսխային ամրացումները թույլ են եղել։ Չնայած դրանց բետոնապատ լինելուն, ջուրը թափանցել և քայքայել է մետաղը։

Հետևանքներ
----------

Աղետի հետևանքով Ֆրանսիայում մինչև 1870 թվականը ճոպանային կամուրջներ չեն կառուցել։ Անժեի կամրջի անկումը կապված կախովի կամուրջների հետ լուրջ խնդիրներ է առաջ քաշել։ Որոշ ճարտարագետներ հետագա նմանատիպ կամուրջներում օգտագործել են ուժեղացված ամրացումներ։ Նմանատիպ բոլոր կամուրջների ամրությունը ստուգվել է։

Նույն հատվածում 1960 թվականին բետոնե հեծաններով նոր կամուրջ է կառուցվել։

Ծանոթագրություններ
------------------

1. 1 2 3  Peters, Tom F. *"Transitions in Engineering: Guillaume Henri Dufour and the Early 19th Century Cable Suspension Bridges"*, Birkhauser, 1987, 3-7643-1929-1
2. 1 2  «Rapport... de la commission d'enquête... pour rechercher les causes et les circonstances qui ont amené la chute du pont suspendu de la Basse-Chaîne». *Annales des ponts et chaussées: Partie technique*: 394–411. 1850. Վերցված է 2011 թ․ մարտի 27-ին. `{{cite journal}}`: Cite uses deprecated parameter `|authors=` (օգնություն)
3. ↑  Annales des ponts et chaussées: Partie technique. — A. Dumas, 1850-01-01. — 480 с.

Գրականություն
-------------

* R.E.D. Bishop, *Vibration*, Cambridge University Press (1965) for a discussion of the engineering problems of unwanted vibrations.
* J.P. Den Hartog, *Mechanical Vibrations*, Dover Publications (1985)

Արտաքին հղումներ
----------------

* Pont de la Basse-Chaîne
* "The Angers Bridge catastrophe" Արխիվացված 2013-09-07 Wayback Machine English translation of article originally in *La Revue du Musée des arts et métiers*
* Angers bridge collapse at Bridgemeister
* suspension bridge design
* Point of Collapse, *Village Voice*, 27 August – 2 September 2003, by Robert Julavits for problem on the Brooklyn bridge
* British 'Millennium' or 'Wobbly Bridge', built 2000